I modsætning til de fleste andre græske byer havde Sparta i klassisk tid ikke undergået det, man kalder [[synoikisme]], dvs. en koncentration af bebyggelsen på ét sted. I stedet var byen delt i fem landsbyer rundt om en bakketop, der var en [[akropolis]] med et tempel for [[Athene|Athene Chalkioikos]]. Der var heller ikke opført en bymur før i hellenistisk tid; man tilskrev spartanerne det synspunkt, at bymure var for tøsedrenge. Allerede den græske historiker [[Thukydid]] spåede i det 5. århundrede f.Kr., at når Sparta er borte, vil ingen ud fra de materielle levn kunne se, hvor mægtig byen havde været.
Historie